Han var en av de få amerikanske juristene som ble værende i Europa etter rettsoppgjøret og Ferencz' barn ble født i Nürnberg. Han bodde i Tyskland til 1956 og arbeidet der som leder for Jewish Restitution Successor Organization med erstatningsordning for holocaustofre og for slavearbeidere i tysk industri. Ferencz medvirket i den perioden også til Luxembourg-avtalen, som dreide seg om erstatning for materielle skader som nasjonalsosialismen hadde påført det jødiske folk. Han fikk bistand av blant andre den amerikanske juristen og bankmannen John J. McCloy som strøk jødiske ofres gjeld. Den amerikanske juristen Thomas Buergenthal tok kontakt med Ferencz med spørsmål om han kunne få erstatning for slavearbeid for Heinkels flyfabrikk da Buergenthal (10 år gammel) var internert i Sachsenhausen. Tyske høyesterett hadde allerede dømt til fordel for tyske bedrifter og Ferencz kunne ikke gjøre særlig for Buergenthal.